**Ministru kabineta rīkojuma projekta “Grozījumi Ministru kabineta 2017. gada 27. februāra rīkojumā Nr. 94 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 9.0 versija)”” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk - MK) rīkojuma projekts “Grozījumi Ministru kabineta 2017. gada 27. februāra rīkojumā Nr. 94 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 9.0 versija)”” (turpmāk – rīkojuma projekts) izstrādāts pēc Labklājības ministrijas (turpmāk – LM) iniciatīvas, un tā mērķis ir pagarināt Eiropas Reģionālās attīstības fonda (turpmāk – ERAF) līdzfinansētā projekta “Labklājības nozares informācijas un komunikācijas tehnoloģiju centralizācija” (turpmāk – IKTC projekts) īstenošanas termiņu par 20 mēnešiem, lai realizētu IKTC projektam papildus piešķirto finansējumu 1 600 000 euro apmērā.  Rīkojuma projekts stāsies spēkā vispārējā kārtībā pēc tā pieņemšanas MK sēdē. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts ir izstrādāts, pamatojoties uz:   1. Deklarācijas par Artura Krišjāņa Kariņa vadītā MK iecerēto darbību IV pasākuma “Moderna pārvaldība” 244. punktā minēto uzdevumu “Digitalizēsim un modernizēsim valsts un pašvaldību pārvaldes procesus, tai skaitā virzot vienotu valsts digitālo pakalpojumu atbalsta centra modeli, kas cels pakalpojumu kvalitāti”, 245. punktā minēto uzdevumu “Ieviesīsim datu atvērtības principu – atvērts ir viss, izņēmumi ir jāpamato. Datu atvērtība atļaus privātajam sektoram, konkurējot savstarpēji un ar valsti, veidot ērtākus publiskos pakalpojumus.” 2. MK 2018. gada 5. jūnija sēdes protokollēmumu Nr. 27#35§[[1]](#footnote-1), ar kuru IKTC projektam piešķirts papildu finansējums 1 600 000 euro apmērā. 3. MK 2019. gada 27. augusta sēdes protokollēmumu Nr. 36#42§[[2]](#footnote-2), ar kuru IKTC projektā noteiktas 3 jaunas darbības un īstenošanas termiņa pagarinājums par 20 mēnešiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | LM īsteno IKTC projektu atbilstoši MK noteikumiem Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – MK noteikumi Nr. 653), kuros noteikts, ka maksimālais projekta īstenošanas ilgums ir 3 gadi vai cits ar MK lēmumu noteikts termiņš, bet ne ilgāk par 2023. gada 31. decembri (14. punkts), un MK 2017. gada 27. februāra rīkojumu Nr. 94 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 9.0 versija)”[[3]](#footnote-3) (turpmāk – MK rīkojums Nr. 94), ar kuru ir apstiprināts IKTC projekta apraksts (kopsavilkumam) un noteikts īstenošanas laiks, finansējuma kopējais apjoms un darbības.  Vienošanās Nr. 2.2.1.1/17/I/007 starp LM un Centrlālo finanšu un līgumu aģentūru par IKTC projekta īstenošanu (turpmāk – Vienošanās) tika noslēgta 2018. gada 18. janvārī. IKTC projekta darbību īstenošanas laiks pēc Vienošanās noslēgšanas ir 36 mēneši, projekta kopēji izdevumi - 2 000 000 euro.  MK 2018. gada 5. jūnija sēdē tika pieņemts lēmums (protokols Nr.27#35§) Valsts sociālās apdrošināšanas aģentūras (turpmāk – VSAA) projektu “Eiropas sadarbspēja (LM un VM)” no darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” 1.kārtas projektu saraksta izslēgt un projekta īstenošanai paredzēto finansējumu 2 600 000 euro apmērā Vides aizsardzības un reģionālās attīstības ministrijai (turpmāk – VARAM), veicot finansējuma pārdali, novirzīt divu citu labklājības nozares projektu īstenošanai, tai skaitā - 1 600 000 euro IKTC projekta tvēruma paplašināšanai.  Minētā lēmuma rezultātā IKTC projektam pieejamā finansējuma apjoms palielināts par 1 600 000 euro, t.i., no 2 000 000 euro uz 3 600 000 euro.  Veicot informācijas sistēmu lietotāju aptaujas, pētot aktuālo situāciju un izvērtējot labklājības nozares informācijas un komunikācijas tehnoloģiju (turpmāk – IKT) vajadzības tika secināts, ka IKTC projektam papildus piešķirto finansējumu 1 600 000 euro apmērā ir lietderīgi novirzīt šādu labklājības nozares centralizācijai svarīgu darbību īstenošanai un IKT attīstībai:  1) jaunas Valsts darba inspekcijas (turpmāk – VDI) informācijas sistēmas izstrādei un ieviešanai un e-pakalpojumu uzlabošanai,  2) vienotas dokumentu vadības sistēmas (turpmāk – DVS) ieviešanai nozarē,  3) centralizēta IKT infrastruktūras drošības tehniskās uzraudzības risinājuma ieviešanai.  Izvērtējot IKTC projekta darbu (ieskaitot jaunās darbības) pēctecības loģisko secību un savstarpējās salāgošanas iespējas, jauno darbību iekļaušanu projekta laika grafikā, būtiski palielināto projekta darbu apjomu, tika konstatēts, ka plānoto papildu darbību realizēšanai ir nepieciešams projekta ieviešanas termiņa pagarinājums.  Lai šo objektīvo iemeslu dēļ rastu iespēju IKTC projekta īstenošanas termiņu pagarināt, LM sagatavoja informatīvo ziņojumu “Par Labklājības ministrijas projekta Nr.2.2.1.1/17/I/007 “Labklājības nozares informācijas un komunikācijas tehnoloģiju centralizācija” īstenošanas termiņa pagarinājuma nepieciešamību" (pieņemts MK 2019. gada 27. augusta sēdē, protokols Nr. 36 42.§), kurā LM izklāstīja IKTC projekta 3 jauno papildu darbību nepieciešamību, ieguvumus, īstenošanai nepieciešamo laiku un ierosināja IKTC projekta kopējo īstenošanas termiņu pagarināt par 20 mēnešiem.  MK sēdes protokollēmumā (pieņemts MK 2019. gada 27. augusta sēdē, protokols Nr. 36 42.§) VARAM tika uzdots divu mēnešu laikā sagatavot un iesniegt izskatīšanai MK noteikumu projektu par grozījumiem MK noteikumos Nr. 653, iekļaujot tajos nosacījumu, ka MK izņēmuma gadījumā var pagarināt noteikto maksimālo projekta īstenošanas termiņu. VARAM ir sagatavojusi attiecīgus grozījumus MK noteikumos Nr. 653 (2019. gada 5. novembra MK noteikumi Nr. 520), kas paredz maksimālo projekta īstenošanas ilgumu trīs gadus vai citu ar MK lēmumu noteiktu termiņu, bet ne ilgāk par 2023. gada 31. decembri.  Rīkojuma projekts paredz MK rīkojumā Nr. 94 šādu grozījumu:  - Palielināt 1.punktā IKTC projekta izmaksas no 2 000 000 euro uz 3 600 000 euro.  Rīkojuma projekts paredz MK rīkojumā Nr. 94 izteiktajā IKTC projekta aprakstā šādus grozījumus:  1. Papildināt sadaļu “Projekta mērķi” ar jaunu mērķi “M4 Uzlabot nozares dokumentu vadības un darba plūsmu procesus.”;  2. Papildināt sadaļu “Darbības projekta mērķu sasniegšanai” ar jaunām darbībām:  2.1. Darbības IKT pārvaldīšanas jomas uzlabošanā un sakārtošanā:  - Standartizētas IKT infrastruktūras drošības tehniskās uzraudzības dokumentācijas izstrāde visām nozares iestādēm (darbība centralizēta IKT infrastruktūras drošības tehniskās uzraudzības risinājuma ieviešanas ietvaros);  - IKT infrastruktūras drošības tehniskās uzraudzības speciālistu – ekspertu, analītiķu apmācības (darbība centralizēta IKT infrastruktūras drošības tehniskās uzraudzības risinājuma ieviešanas ietvaros);  2.2. Darbība Centralizētu koplietošanas risinājumu IKT pakalpojumu attīstībai:  - Centralizēts IKT infrastruktūras drošības tehniskās uzraudzības risinājums (darbība centralizēta IKT infrastruktūras drošības tehniskās uzraudzības risinājuma ieviešanas ietvaros);  2.3. Darbības datu kvalitātes un pieejamības uzlabošanai:  - Jaunas VDI informācijas sistēma izstrāde un ieviešana, t.sk.,  • VDI elektronisko pakalpojumu kvalitātes uzlabošana un migrācija saderībai ar jauno informatīvo sistēmu;  • VDI atvērto datu kopu publiskošana;  2.4. Darbība nozares dokumentu vadības un darba plūsmu procesu optimizācijai:  - Vienotas DVS ieviešana nozarē.  3. Svītrot šādas darbības:  3.1. no sadaļas “Centralizēti koplietošanas risinājumi IKT pakalpojumu attīstībai” darbību “Videokonferenču pakalpojuma izveide”;  3.2. no sadaļas “Datu kvalitātes un pieejamības uzlabošana” darbību “Mobilās platformas izveide VDI informācijas sistēmai”  Pētot aktuālo situāciju un analizējot labklājības nozares IKT attīstības vajadzības, tika pārvērtētas prioritātes, kā rezultātā tika pieņemts lēmums par 3.1. un 3.2. punktos minēto darbību izslēgšanu no IKTC projekta darbību saraksta un tām paredzētā finansējuma novirzīšanu jauno darbību īstenošanai.  4. Papildināt sadaļu “Projekta rezultāta rādītāji” ar 2 jauniem rādītājiem:  - Komersantu īpatsvars, kas izmanto VDI e-pakalpojumu “Darba devēja paziņojums par novērstiem pārkāpumiem”,  - Komersantu un iedzīvotāju īpatsvars, kas izmanto VDI e-pakalpojumu “Iesniegums Darba inspekcijai”;  5. Aktualizēt sadaļu “Projekta iznākuma rādītāji”, precizējot rādītājus un to vērtības, un palielināt rādītāju skaitu no 13 uz 22;  6. Papildināt sadaļu “Saistība ar iepriekšējā plānošanas perioda projektiem” ar informāciju par VDI īstenoto projektu Nr. 3DP/3.2.2.1.1/09/IPIA/IUMEPLS/011 “VDI informatīvās sistēmas pilnveidošana un e-pakalpojumu ieviešana”;  7. Palielināt sadaļā “Ieguldījums SAM rezultāta rādītāju sasniegšanā” pirmā rādītāja “Pilnveidoti nozares darbības procesi” sasniedzamo vērtību projekta beigās no 7 uz 11 rādītājiem.  8. Sadaļā “Sociālekonomiskais indikatīvais lietderīgums”:  8.1. Papildināt informāciju par galvenajiem sociālekonomiskajiem ieguvumiem;  8.2. Precizēt summāro sociālekonomisko indikatīvo lietderīgumu no 4 412 220 euro uz 7 021 692 euro;  8.3. Palielināt IKTC projekta finansējuma kopējo apjomu no 2 000 000 euro uz 3 600 000 euro;  8.4. Pagarināt IKTC projekta īstenošanas laiku no 36 uz 56 mēnešiem, t.i. līdz 2022. gada 17. septembrim.  Precizējot rezultatīvos rādītājus, tika ņemtas vērā darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektu iesniegumu atlases nolikuma prasības un projekta iesnieguma vērtēšanas kritēriji. LM iesniegs CFLA attiecīgus grozījumus IKTC projekta iesniegumā. Plānotie grozījumi Vienošanās par IKT projekta īstenošanu nav uzskatāmi par būtiskām izmaiņām Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, izpratnē.  Detalizētais IKTC projekta apraksts saskaņots ar VARAM 2020. gada 26. martā (VARAM 2020. gada 26. marta vēstule Nr. 14-5/2884 “Par projekta “Labklājības nozares informācijas un komunikācijas tehnoloģiju centralizācija” detalizētā apraksta precizējumiem”). |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, VDI, VSAA |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | IKTC projektā paredzētās aktivitātes ir vērstas uz labklājības nozares iestāžu darbības efektivitātes paaugstināšanu.  Netiešā veidā var tikt ietekmēta jebkura sabiedrības mērķgrupa, kura saņem pakalpojumus no labklājības nozares iestādēm. |
| 2. | Tiesiskā regulējuma ietekme uz tautsaimniecību un administratīvo slogu | IKTC projektā paredzētās aktivitātes ir vērstas uz labklājības nozares iestāžu darbības efektivitātes paaugstināšanu, tādejādi uzlabojot sniegto pakalpojumu kvalitāti.  Rīkojuma projekta ietekme atspoguļota rīkojuma projekta 2.punktā izteiktā IKTC projekta apraksta sadaļā “Sociālekonomiskais indikatīvais lietderīgums”. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 350 194 | 1 380 233 | 1 998 | 872 976 | 0 | 250 314 | 0 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 350 194 | 1 380 233 | 1 998 | 872 976 | 0 | 250 314 | 0 |
| LM apakšpo-gramma 62.07.00 “Eiropas Reģionālās attīstības fonda (ERAF) īstenotie projekti labklājības nozarē (2014-2020)”  IKTC projekts | 350 194 | 1 380 233 | 1 998 | 872 976 | 0 | 250 314 | 0 |
| 2. Budžeta izdevumi | 411 993 | 1 623 804 | 2 350 | 1 027 030 | 0 | 294 487 | 0 |
| 2.1. valsts pamatbudžets | 411 993 | 1 623 804 | 2 350 | 1 027 030 | 0 | 294 487 | 0 |
| LM apakšpog-ramma 62.07.00 “Eiropas Reģionālās attīstības fonda (ERAF) īstenotie projekti labklājības nozarē (2014-2020)”  IKTC projekts | 411 993 | 1 623 804 | 2 350 | 1 027 030 | 0 | 294 487 | 0 |
| 3. Finansiālā ietekme | -61 799 | -243 571 | -352 | -154 054 | 0 | -44 173 | 0 |
| 3.1. valsts pamatbudžets | -61 799 | -243 571 | -352 | -154 054 | 0 | -44 173 | 0 |
| 4. Finanšu līdzekļi papildu izdevumu finansēšanai (kompen-sējošu izdevumu samazinā-jumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -61 799 | -243 571 | -352 | -154 054 | 0 | -44 173 | 0 |
| 5.1. valsts pamatbudžets | -61 799 | -243 571 | -352 | -154 054 | 0 | -44 173 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz palielināt valsts pamatbudžeta programmas 62.00.00 “Eiropas Reģionālās attīstības fonda (ERAF) projektu un pasākumu īstenošana” apakšprogrammas 62.07.00 “Eiropas Reģionālās attīstības fonda (ERAF) īstenotie projekti labklājības nozarē (2014-2020)” IKTC projekta (Nr. 2.2.1.1/17/I/007) pieejamo kopējo finansējumu par 1 600 000 *euro*, līdz ar to pēc rīkojuma projekta spēkā stāšanās dienas IKTC projektam pieejamais kopējais finansējums būs 3 600 000 *euro*, t.sk. ERAF finansējums – 3 060 000 *euro* un valsts budžeta finansējums – 540 000 *euro*.  **2018.** **gadā** kopējais faktiskais investētais finansējums (atbilstoši Valsts kases izdrukai) 74 532 *euro*, t.sk. ERAF finansējums 63 352 *euro* un valsts budžeta finansējums 11 180 *euro.*  **2019.**  **gadā** IKTC projektam faktiskais investētais finansējums (atbilstoši Valsts kases izdrukai) 165 804 *euro* apmērā, t.sk. ERAF finansējums 140 933 *euro* un valsts budžeta finansējums 24 871 *euro*.  **2020.** **gadā** IKTC projektam vidējā termiņa budžeta ietvarā apstiprināts finansējums 411 993 *euro* apmērā, t.sk. ERAF finansējums 350 194 *euro* un valsts budžeta finansējums 61 799 *euro*.  Pēc rīkojuma projekta spēkā stāšanās IKTC projekta pieejamais kopējais finansējums 2020.  gadam plānots indikatīvi 2 035 797 *euro* apmērā, t.sk. ERAF finansējums 1 730 427 *euro* un valsts budžeta finansējums 305 370 *euro*.  **2021.**  **gadā** IKTC projektam vidējā termiņa budžeta ietvarā apstiprināts finansējums 2 350 *euro* apmērā, t.sk. ERAF finansējums 1 998 *euro* un valsts budžeta finansējums 352 *euro*.  Pēc rīkojuma projekta spēkā stāšanās IKTC projekta pieejamais kopējais finansējums 2021.  gadam plānots indikatīvi 1 029 380 *euro* apmērā, t.sk. ERAF finansējums 874 974 *euro* un valsts budžeta finansējums 154 406 *euro*  **2022. gads** Pēc rīkojuma projekta spēkā stāšanās IKTC projekta pieejamais kopējais finansējums **2022. gadam** plānots indikatīvi 294 487 *euro* apmērā, t.sk. ERAF finansējums 250 314 *euro* un valsts budžeta finansējums 44 173 *euro.*  Projekta īstenošanai papildu nepieciešamo finansējumu LM normatīvajos aktos noteiktajā kārtībā lūgs pārdalīt no budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Tā kā projekts attiecas uz valsts pārvaldes iestāžu (labklājības nozares) iekšējo IKT centralizāciju un attīstīšanu, tad sabiedrības iesaiste nav nepieciešama. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | LM un tās padotības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot, likvidēt vai reorganizēt. |
| 3. | Cita informācija | Nav |

Labklājības ministre R.Petraviča

Appena 67021580

Jana.Appena@lm.gov.lv

1. Ar Ministru kabineta 2018. gada 5. jūnija sēdes protokollēmumu Nr. 27#35§ apstiprinātais Vides aizsardzības un reģionālās attīstības ministrijas Informatīvais ziņojums "Par darbības programmas "Izaugsme un nodarbinātība" 2.2.1.specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" projektu īstenošanas gaitu"" <http://tap.mk.gov.lv/lv/mk/tap/?dateFrom=2018-01-23&dateTo=2018-12-23&mk&text=Informat%C4%ABvais+zi%C5%86ojums+%22Par+darb%C4%ABbas+programmas+%22Izaugsme+un+nodarbin%C4%81t%C4%ABba%22+2.2.1.specifisk%C4%81+atbalsta+m%C4%93r%C4%B7a+%22Nodro%C5%A1in%C4%81t+publisko+datu+atkalizmanto%C5%A1anas+pieaugumu+un+efekt%C4%ABvu+publisk%C4%81s+p%C4%81rvaldes+un+priv%C4%81t%C4%81+sektora+mijiedarb%C4%ABbu%22+projektu+%C4%ABsteno%C5%A1anas+gaitu%22&org=0&area=0&type=0> [↑](#footnote-ref-1)
2. Ar Ministru kabineta 2019. gada 27. augusta sēdes protokollēmumu Nr. 36#42§ apstiprinātais Labklājības ministrijas Informatīvais ziņojums "Par Labklājības ministrijas projekta Nr.2.2.1.1/17/I/007 “Labklājības nozares informācijas un komunikācijas tehnoloģiju centralizācija” īstenošanas termiņa pagarinājuma nepieciešamību" http://tap.mk.gov.lv/lv/mk/tap/?pid=40476432&mode=mk&date=2019-08-27 [↑](#footnote-ref-2)
3. MK 2017. gada 27. februāra rīkojums Nr. 94 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 9.0 versija) <http://tap.mk.gov.lv/lv/mk/tap/?pid=40412309&mode=mk&date=2017-02-21> [↑](#footnote-ref-3)